劉皓嵐

劉皓嵐，花名劉小華，香港男童星，曾經係毛記電視旗下嘅兒童演員，熱愛跳街舞同玩劍球。

簡介
劉皓嵐喺一般家庭出世，阿爸Justin Lau係專業攝錄師，拍製過唔少歌手MV同廣告，阿媽網名柔烽，曾經喺商業電台嘅天比高創作教攝影，係當時嘅創作總監、後來嘅《100毛》同《毛記電視》創辦人之一「腦細」林日曦嘅同事。之後劉皓嵐加入毛記電視，成為毛記電視嘅童星，並喺2016年1月11號嘅《第一屆十大勁曲金曲分獎典禮》度以藝名「劉小華」登台演出，而當時佢因為獨唱《補充練習無間做》歌詞入面「明明我已晝夜無間想討好老母」引起爭議。之後劉皓嵐亦參演電影同電視節目，並熱愛街舞表演，亦鍾意玩劍球。2022年佢參加「校花校草2022」，由於賽前佢係一眾參賽者入面知名度最高，被睇成大熱門，最後屈居校草第二名。

演出

毛記電視
 2016年1月11號：《第一屆十大勁曲金曲分獎典禮》，演唱《補充練習無間做》
 2016年5月11號：《萬千呃Like賀台慶》，參演節目《我的恐怖志願》
 2018年11月17號至18號：《毛台劇：我殺死了尊貴客戶》，飾演 華佬

港台電視
 2016年4月4號：《早辰。早晨》第一集，《講式早餐》嘉賓
 2018年11月4號：《獅子山下2018》，那日上午 飾 爾雅細佬

ViuTV節目
 2016年：《晚吹 - 一大一路》小主持
 2021年：《甜爺爺》參賽者

ViuTV劇集
 2016年：《三一如三》 飾 阿B
 2018年：《VR驅魔人》 飾 Jackson
 2020年：《歎息橋》 飾 李小陸

電影
 2016年：《選老頂》 飾 林小七
 2016年：《老笠》 飾 小朋友
 2016年：《北京遇上西雅圖之不二情書》
 2017年：《空手道》 飾 陳浩南
 2021年：《狂舞派3》 飾 佳仔

配音
 2016年：《魯賓遜漂流記3D》 飾 鸚鵡阿Day
 2019年：《大偵探福爾摩斯：逃獄大追捕》飾 小兔子

MV
 2015年：林奕匡《頌讚詩》 MV
 2015年：陳柏宇《回眸一笑》MV
 2017年：劉敬雯《反方向》MV
 2017年：享樂團 x 陳奐仁《一年又一年》MV
 2021年：曹震豪 feat. 劉皓嵐《聽我說》MV
 2021年：陳奕迅《I want ...》MV
 2021年：張敬軒《On my way》MV

廣告代言
 2017年：Expedia

音樂作品
 2016年：麥兜·飯寶奇兵 主題曲
 2016年：葉德嫻 feat. mc仁 劉小華《半生緣》
 2020年：動物森友會之清還貸款 By Wallis Cho 曹震豪 & 劉皓嵐A.K.A.劉小華

毛記電視人物
香港童星
香港電影男演員